Sabrata
Sabrata (arab. صبراتة = Şabrātah) – miestas Libijos šiaurės vakaruose, į vakarus nuo Tripolio; Sabrata Va Surmano savivaldybės centras. 102 tūkst. gyventojų (2007). Nedidelis uostas prie Viduržemio jūros. Miestas priklauso UNESCO pasaulinio paveldo sąrašui (nuo 1982 m.). Romėnų kultūros liekanos: teatras, pirtys, šventyklos, fontanai. Taip pat yra krikščionių laikų katakombų, 4 bažnyčios.